./data/phi1017/phi013/phi1017.phi013.perseus-lat2.xml
Seneca
Quoniam ceteris animalibus in tutelam sui satis virium est, quaecumque vaga   nascebantur et actura vitam segregem, armata sunt, hominem imbecilla cutis cingit ; non unguium vis, non dentium terribilem ceteris fecit, nudum et   infirmum societas munit  Duas deus res dedit, quae illum   obnoxium validissimum facerent, rationem et societatem ; itaque, qui par esse nulli posset,   si seduceretur, rerum potitur